Document ID: /fineweb-2-swissfilter-quality_10-filterrobots/filtered/01798.jsonl.gz/1549

Am zehni am morge starte mer oise Tag mit ere extra prob.
De Pitsch macht sini Drohige wahr und drum wird trotz Schneegestöber dusse Umzug güebt.
Am drü treffemer eus wider zum Schminke. Trotz Farbpanne gahts zimli schnell und am viertel ab vieri sind alli fertig sodass es im Engel no für en rundi langed.
Am foifi gahts ab uf Chünte wos am sechsi zobig git. Denn müemer warte bis mer am zehni denn de uftritt hend. D stimmig im Zelt isch bis denn super und euse uftritt natürli au.
Denn gahts wiiter uf Sibne. Es het vill lüt, d halle wo mer drin gspillt hend isch voll aber nüm eso wach. Oise uftritt het de vo Chünte ned überbote, isch halt scho halbi eis gsii und s hend nüm all so möge wie vorher...
Am zwei simmer abgfahre uf Ehredinge. Es het agfange schneie so dass euse fahrer gforderet worde isch. Er het das aber super gmeisteret, so dass di schlafende Schluderis am viertel ab vieri dihei gsii sind.
Alls in allem en glungene Start id Fasnachtssäson 2017.
~Audrey
Do gaht's zur Gallerie.